አቶ ያሬድ ዘሪሁን በፌደራል  ከፍተኛ  ፍርድ ቤት ችሎት ቀረቡ
የቀድሞው የፌደራል ፖሊስ ኮሚሽን ኮሚሽነር ጀነራልና የብሔራዊ መረጃና ደህንነት አገልግሎት ምክትል ኃላፊ የነበሩት አቶ ያሬድ ዘሪሁን በዛሬው ዕለት ከሰዓት በኋላ በፌደራሉ ከፍተኛ ፍርድ ቤት ችሎት  ቀረቡ።ተጠርጣሪው አቶ ያሬድ ዘሪሁን ትናንት ሌሊት 5 ሰዓት ላይ በዱከም ከተማ ኮኬት በተባለው ሆቴል ውስጥ ነው በቁጥጥር ሥር ውለው በዛሬ ዕለት በፖሊስ አማካኝነት ወደ አዲስ አበባ ከተማ  እንዲገቡ የተደረጉት ። ተጠርጣሪው አቶ ያሬድ በዛሬው ዕለትም በፌደራሉ ከፍተኛ ፍርድ ቤት ልደታ ምድብ 10ኛ የወንጀል ችሎት ፍርድ ቤት ቀርበዋል።ሰሞኑን በሙስናና በሰብዓዊ መብት ጥሰት የተጠረጠሩ ከ60 የሚበልጡ ግለሰቦች በቁጥጥር ስር መዋላቸው ይታወቃል።